VGI กระหึ่ม! “เทมเพิลตัน” ซื้อบิ๊กล็อต 137 ล้านหุ้น – สัญญาใจลงทุน 5 ปี
ข่าวใหญ่! "เทมเพิลตัน" ซื้อบิ๊กล็อต VGI กว่า 137 ล้านหุ้น พร้อมเซ็นสัญญาใจถือหุ้นนาน 5 ปี แถมออพชั่นเสริมเก็บหุ้นเพิ่มเติมบนกระดาน
7 มิ.ย. 2559

ผู้สื่อข่าวรายงานว่า วันนี้ (7 มิ.ย.) มีรายการสรุปซื้อขายกระดานรายใหญ่ (Big lot) ของหุ้นบริษัท วี จี ไอ โกลบอล มีเดีย จำกัด (มหาชน) หรือ VGI จำนวน 2 รายการ ปริมาณ 137,200,000 หุ้น มูลค่ารวม 635.24 ล้านบาท ราคาเฉลี่ย 4.63 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น VGI ล่าสุด ณ เวลา 16.07 อยู่ที่ 5.30 บาท บวก 0.15 บาท หรือ 2.91% สูงสุดที่ 5.35 บาท ต่ำสุดที่ 5.20 บาท มูลค่าซื้อขายที่ 770.02 ล้านบาท
ทั้งนี้ มีการเปิดเผยจากแหล่งข่าวที่น่าเชื่อถือได้รายหนึ่งกับ “ข่าวหุ้นธุรกิจออนไลน์” ว่า การซื้อขายกระดานรายใหญ่ดังกล่าวเป็นการทำรายการระหว่างกองทุนเทมเพิลตันกับ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ซึ่งเป็นผู้ถือหุ้นใหญ่อันดับ 2 ใน VGI โดยกองทุนเทมเพิลตันซื้อหุ้น VGI จาก BTS ในราคาที่ต่ำกว่ากระดาน แต่มีสัญญาใจในการถือหุ้นไม่ต่ำว่า 5 ปี พร้อมทั้งมีออพชั่นเสริมโดยสามารถเข้าซื้อหุ้นในกระดานเป็นการเพิ่มเติมได้อีก
 